शिविर में 80 मरीजों का किया परीक्षण
बरेली| लायंस क्लब बरेली एवं बीजासन डेंटल क्लीनिक के सहयोग द्वारा आयोजित विशाल दंत रोग परीक्षण में लगभग 80 मरीज लाभांवित हुए । कार्यक्रम में वंदना का वाचन राजेन्द्र ज्योतिषी ने किया। इसके बाद विश्व शांति के लिए 2 मिनट का मौन रखा गया। शिविर के लिए आमंत्रित डॉक्टर्स शशिभूषण इक्का, सौरव साढ़े, आरएस धाकड़ का लायंस क्लब के सदस्यों ने स्वागत किया। स्वागत भाषण में दिलीप धारीवाल ने डॉक्टर्स से आगामी समय मे नशा मुक्ति आंदोलन के रूप में गुटखा, जर्दा, सुपारी छुड़वाने हेतु डॉक्टर्स से शिविर आयोजित करने का निवेदन किया। जिस पर डॉक्टर्स ने अपनी सहमति दी । शिविर में संकल्प पत्र भरवाने की बात भी रखी गई। कार्यक्रम संचालन धर्मेंद्र ठाकुर ने किया। बीजासन डेंटल क्लीनिक के डॉ राधेश्याम धाकड़ का उक्त शिविर में विशेष सहयोग रहा। इस दौरान क्लब के सदस्य रिषभ जैन, धर्मेंद्र ठाकुर, कौशलेन्द्र रघुवंशी, राजेन्द्र ज्योतिषी आदि उपस्थित रहे।
hin_Deva hin_Deva